# விக்கிப்பீடியா:ஆலமரத்தடி/தொகுப்பு80

## சென்னையில் தமிழ் சிதைவு

அண்மைக் காலங்களாக சென்னையில் தமிழ் மோசமான நிலையில் உள்ளதை, சிதைந்து வருவதைக் காண முடிகிறது.வருத்தமளிக்கிறது. :(
ஏகப்பட்ட எழுத்துப்பிழைகள்! ”சுவசாக் காற்றே”, ”ஓய்வரியா சூரியனே“ என்று எழுதியிருப்பார்கல். இது பரவாயில்லை.
நிறுவனங்களின் பெயர்களை தமிழில் எழுதச் சொன்னால், தமிழில் எழுத்துபெயர்ப்பு செய்து எழுதுகின்றனர். :(
எ.டு: ராதா ரெஸ்ட்டாரண்ட், சரவணா ஸ்டோர்ஸ், முத்து ட்ரேடர்ஸ் எனபன போல்..
இதுகூட பரவாயில்லை. ஆங்கிலத்தில் எழுத்துகளை இட்டு, அருகில் தமிழ் எழுத்துப்பெயர்ப்ப்பில் எழுதுகின்றனர்.
எ.டு: R.S ஸ்டோர்ஸ், K.K.மெடிக்கல்ஸ் என்பன போல்.
இதுமட்டுமின்றி அரசியல்வாதிகளின் சுவரொட்டிகள் அதற்கும் மேல்.
ஒரு இடத்தில் கூட முழுமையாக தமிழில் எழுதப்பட்ட பெயர்களைக் காண இயலாது. இதில் வருந்தத்தக்கது என்னவெனில், ஊர் முழுக்க இப்படிதான் உள்ளது. ஒருவருக்கும் தாம் செய்வது தவறு என்றுகூட அறியமுடியவில்லை. திருமணப் பத்திரிகைகளில் கூட ஆஙிலத் தலைப்பெழுத்துடன் தமிழ் பெயரை எழுதுகின்றனர்.
இதற்கு தீர்வு வேண்டுகிறேன்/ நீங்களே ஒரு பெயர் முறைமை வாரியம் தொடங்கினால் என்ன! இதையெல்லாம் கவனிக்காமல் விட்டால், இங்கே நாம் செய்வது பலனளிக்காது. :( விரைவில் தீர்வு காண வேண்டுகிறேன் நன்றி! .-தமிழ்க்குரிசில் (பேச்சு) 13:27, 30 ஆகத்து 2012 (UTC)  
:: அதற்கு தமிழ்நாட்டு அரசியல் அமைப்புகளும் அவர்களைத் தேர்தெடுக்கும் மக்களுமே ஒரு முக்கிய காரணம். கனடாவில் கியுபெக்கில் அவர்கள் எவ்வளவு கவனமாகத் தமது மொழியை வளர்த்தெடுக்கிறார்கள் என்று அறியும் போது அதை நன்கு உணரக் கூடியதாக உள்ளது. எ.கா ஒரு நிறுவனத்தில் கணினிகள், செயலிகள் அனைத்தும் பிரெஞ்சு மொழியிலும் அமையவேண்டும். உங்கள் அவதானிப்புகள் மிகச் சரியாக அமைந்தாலும், தமிழில் தரமான இணைய உள்ளடக்கம் என்ற குறியில் இருந்து விலகுவது எமக்கு பயன்தராது. நல்ல எடுத்துக்காட்டுக்களை முன்வைப்பதன் மூலமாக நாம் தமிழ் மொழியை வளர்க்க ஒரு வகையில் நாம் உதவுகிறேம் என்பதையும் இங்கு குறித்துக்கொள்ளலாம். -Natkeeran (பேச்சு) 17:45, 30 ஆகத்து 2012 (UTC)  
::தமிழ்க்குரிசில், அதே கவலை இங்குள்ள பெரும்பாலானோருக்கும் இருக்கும் என நினைக்கிறேன். ஆனால் நற்கீரன் சொன்னது போல விக்கிப்பீடியர்களாக நாம் இங்கு ஒரு சிறப்பான எளிய தமிழ்நடைக் கையேடு ஒன்றை உருவாக்கியும், நல்ல தமிழில் எழுதுவதையும், சமூக மொழியியற் தலைப்புகளில் விளக்கமான கட்டுரைகளையும் எழுதுவதையும் தவிர வேறு எதுவும் செய்ய இயலுமா தெரியவில்லை. ஆனால் விக்கிக்கு வெளியே ஒன்றிணைந்து வேறு பரப்புரைகளில் ஈடுபடலாம். வேறு பல வழிகளையும் ஆராயலாம். -- சுந்தர் <sup>\பேச்சு</sup> 05:21, 31 ஆகத்து 2012 (UTC)  
அருமையான மறுமொழிகளுக்கு நன்றி நற்கீரன், சுந்தர்!! தனித்தமிழ் வேண்டாம் என்று நான் சொல்லவரவில்லை. (நமக்கு புரியவில்லை என்பதற்காக ஆங்கில நூல்களில் தமிழ் கலந்தா எழுதுகிறார்கள்? புரியாதவர்கள் படித்தல்லவா அறியவேண்டும்!). நானும் உங்களோடு இணையவே இங்கு வந்தேன். இது மக்களை சென்றடையவில்லையே என்ற என் வருத்தத்தை தெரிவித்தேன். மேலே நான் கேட்டதன் நோக்கம், பெயர் முறைமை குறித்த தளம் பற்றி அறியவே. நற்றமிழில் எழுத, அப்படி ஏதேனும் தளம் உள்ளதா? அறிந்தால் பரப்ப வசதியாயிருக்கும். விக்கிக்கு வெளியேயும் ஒன்றிணைந்து செயல்படுவோமே! :)-தமிழ்க்குரிசில் (பேச்சு) 12:56, 31 ஆகத்து 2012 (UTC)  
:தமிழ்க்குரிசில், நீங்கள் சுட்டும் போக்கு தமிழகம் முழுக்க இருக்கிறது. சென்னையில் மட்டும் இல்லை. தே நிலை பல இந்திய மொழிகளிலும் உலகளாவிய மொழிகளிலும் தென்படுகிறது. ஒரு மொழி சிதைவது அச்சமூகம் மரபு, சுற்றுச்சூழல், தன்னாட்சி போன்ற மற்ற விழுமியங்களையும் சேர்த்தே இழந்து வருகிறது என்பதன் குறியீடே. ஒன்றுக்கு ஒன்று தொடர்புடையவை. அனைத்தையும் ஒருங்கிணைந்து சீராக்காமல் ஒன்றை மட்டும் செப்பனிடுவது கடினம். அதே வேளை பல்வேறு முனைகளிலும் முயற்சிகள் தேவை. மொழி தொடர்பான அத்தகைய ஒரு முயற்சியாக தமிழ் விக்கிப்பீடியாவைக் கருதலாம் என்பதே ஒரே ஆறுதல். இணையத்தில் உருவான பல சொற்கள் வெகு மக்கள் ஊடகங்களில் புழங்கத் தொடங்கியுள்ளன. இதனை உணர்ந்து நல்ல தமிழில் கட்டுரைகள் ஆக்க முனைவதன் மூலம் நல்ல மாற்றங்களை ஏற்படுத்த முடியும் என்று எதிர்பார்ப்போம். --இரவி (பேச்சு) 07:04, 4 அக்டோபர் 2012 (UTC)